Handlingen medførte, at bilen kørte ind i siden på en lastbil på Saltumvej mellem Øster Hjermitslev og Brønderslev. Kvinden samlede sin eks-mand op for at give ham et lift, og uden varsel hev han i rattet og fik bilen over i modkørende spor. - De var åbenbart uenige om et eller andet, og af ukendte årsager hev den 35-årig mand fat i rattet, siger vagtchef ved Nordjyllands Politi, Bruno Brix. Den 35-årig mand kan nu vente på et efterspil, efter at han med stor sandsynlighed bliver sigtet efter paragraf 252. Desuden har politiet taget blodprøver fra manden. - Det er sådan, at når du hiver i rattet som medpassager, så bliver du fører af bilen og i dette tilfælde bringer han deres liv i fare, siger vagtchef Bruno Brix. Efter uheldet blev de begge bragt på Aalborg Sygehus. - De slap meget nådigt. Den 35-årig mand brækkede armen, men det kunne have gået meget værre, siger vagtchefen.
En 35-årig mand var i går skyld i et uheld, da han hev i ekskonens rat ved Brønderslev.